חוקוק (יישוב עתיק)

מבט כללי על הגבעה שבו שכנה חוקוק העתיקה
[[עין חוקוק ששימש את תושבי הכפר היהודי ששכן בקרבתו]]
קברים יהודים בחוקוק
אבן חצובה שכיסתה בור מים ובמרכזה פתח לשאיבת מי הבור ומגרעת להנחת המכסה
חוּקוֹק (במקרא: חוּקֹק או חֻקֹק למטה שבט אשר ושבט נפתלי), הוא תל הנמצא מצפון-מערב לקיבוץ חוקוק ליד כביש 65 במקום בו שכן הכפר יאקוק. יישוב יהודי בתקופת המשנה ותקופת התלמוד.
== האתר הארכאולוגי==
האתר הארכאולוגי של חוקוק משתרע על שטח של 30-25 דונם. כשליש משטח האתר מכוסה בשרידי הכפר מהתקופה העות'מאנית יאקוק שנעזב בשנת 1948, נהרס בשנת 1968, ונמצאים מצפונו של האתר הארכאולוגי. למרגלות המדרון הצפון-מזרחי נמצא מעיין שסיפק מים לכפר, מעיין עין חוקוק. בתוך שרידי הכפר העותמאני נמצאו שרידי פריטים אדריכליים בשימוש משני.

החרסים שנמצאו בשטח האתר מעידים שבמקום הייתה התיישבות בתקופות ההלניסטית, רומית קדומה, עבאסית, פאטימית וממלוכית. מסביב לכפר נמצא בית קברות עתיק הכולל קברי ארגז, קברים חצובים ומאוזוליאום. בית קברות זה נסקר בשנת 2013 על ידי ד"ר מרדכי אביעם ודינה שלם מהמכון לארכאולוגיה גלילית. בנוסף לכך נמצאים באתר בית בד וגת ושני מקוואות.

החל משנת 2011 מתנהלות באתר חפירות ארכאולוגיות של משלחת משותפת של אוניברסיטת קרוליינה הצפונית בצ'אפל היל בראשותה של פרופ' ג'ודי מגנס ובשיתוף שועה קיסילביץ מרשות העתיקות. 

בחפירות נחשף בית כנסת מפואר מתקופת התלמוד המאות ה-6-4 לספירה. בעונת החפירות של שנת 2012, נחשף קיר הבנוי אבני גזית ורצפת פסיפס באיכות גבוהה הכוללת את דמותו של שמשון המקראי וכן תיאור של שני זוגות שועלים כשלזנבם נקשר לפיד, וזאת בהתאמה לתיאור המופיע בספר שופטים טו. ברצפת הפסיפס נמצאה כתובת של שש שורות שחלקה נפגם הכוללת ברכה. המילים שזוהו בכתובת הם , משני צידי הכתובת נמצאו שני מדליונים קטנים הכוללים ראשי נשים 

בעונת החפירות של שנת 2013 נמצאה מדרום לפסיפס הקודם, רצפת פסיפס שכללה תיאורים נוספים של שמשון הגיבור הנושא על כתפיו את שערי העיר עזה. חלקו התחתון של פסיפס זה שנמצא קטוע כלל את גופו של שמשון, סביב מותניו חגורה אדומה וחגורה אדומה מאחורי גבו. ליד שמשון דמות אחת או יותר של רוכבים על סוסים, שלהשערת החוקרים מייצגים את הפלשתים.

פסיפס נוסף שנמצא במעברו המזרחי של בית הכנסת כולל שלוש שורות אחת מעל השנייה וכל אחת מן מכילה סצנות ותיאורי דמויות. בשורה העליונה שלושה גברים הלבושים בטוניקות, ומימינם מופיע פיל עם מגן בצידו השמאלי. תיאור הלוחמים והפיל הוא לפי שעה חידתי. ניסו לקשרו לסיפור המכבים, אך אם תתקבל ההשערה יהיה בכך תקדים, שכן בבתי הכנסת העתיקים אין תיאורים המאוחרים לתקופת המקרא. בשורה מתחתיו שורה של גברים מתחת לקשתות. במרכז הדמויות דמות של קשיש יושב ובידו מחזיק משהו שנראה כמו מגילה. בשורה התחתונה נראה שור דקור על ידי חנית ודם פורץ מגופו.. בהמשך החפירות נתגלו גם סצינות תנכיות כדוגמת יונה בבטן הדג, מגדל בבל ותיבת נח, המרגלים, קריעת ים סוף. את בצד: קופידונים, מסיכות תיאטרון, ואלמנטים הלניסטיים.

באזור התעשייה של הכפר עתיק נחשפו ב-2017 מתקנים חצובים בסלע, ששימשו לעיבוד התוצרת החקלאית. בנתקנים כללו בורות שיקוע ובורות איגום.

במרץ 2024 הוכרז ש"נחשפה מערכת המסתור הגדולה ביותר שהתגלה עד כה בגליל".<ref name=":0"></ref> ישנם כשמונה חללי מסתור, המחוברים במנהרות המוצבות בזוויות ישרות כדי להאט את תנועת החיילים הרומאים ברדיפת המורדים היהודים<ref name=":0" />. כרגע ישנן מחילות נוספות אשר עדיין חסומות. מערכת המסתור מתוארכת למרד הגדול (66-70 לספירה) ומרד בר כוכבא (132-136 לספירה), ויכלה לשמש רק להסתרה לטווח קצר מסיורים רומיים בשל גודלם הקטן של החדרים<ref name=":0" />.

הממצאים הרבים מעידים על השימוש במערכת המסתור התת-קרקעית בתקופת המרד הראשון, ולמרות שעדיין אין הוכחה לכך שמרד בר כוכבא אכן התפשט לגליל, מספר קטן של חפצים שנמצאו במערכת זו מראים שהיא הייתה "מעורבת בהכנות" למרד<ref name=":0" />. מערכת המסתור נחשפה באמצעות חפירות קהילתיות בהשתתפות תושבי המקום, סטודנטים הרשומים לארכאולוגיה ולימודי ארץ ישראל, מתנדבי מועדון המערות הישראלי וחיילים מיחידת יהלום בצה"ל.<ref name=":0" />

==היסטוריוגרפיה==
בספר יהושע נאמר:

בספר דברי הימים הוא אוזכר גם כעיר לוויים של מטה שבט אשר:

ייתכן כי חוקק ניתנה בשלב מאוחר ללוויים, כתחליף לעיר חֶלְקָת, שעליה דובר בתקופת יהושע; או שחלקת הוא שמה הקודם של חוקק, כפי שנכתב בספר יהושע:

בתקופת המשנה ותקופת התלמוד נקרא היישוב במקורות חוקק, חוקוק וגם חיקוק. בתלמוד הירושלמי מוזכרים שמות שונים של תנאים שעברו ביישוב, ביניהם ריש לקיש שחי בסוף המאה ה-3, רבי הונא, רבי פנחס ורבי חזקיהו שחיו במחצית הראשונה של המאה ה-4 והיו תלמידיו של רבי ירמיהו מטבריה. רבי יוחנן שכונה חיקוקיא ומכאן שהיה מחוקוק וחי במחצית השנייה של המאה ה-4. הבישוף של קיסריה אבסביוס שחי במאות ה-3 וה-4 לספירה, זיהה את חוקק שהופיעה במקרא עם היישוב חוקוק בת זמנו.

אשתורי הפרחי, בספרו כפתור ופרח, מזכיר את שרידי בית הכנסת של חוקוק בהם נתקל במסעו בשנת 1322: "ושם ראינו בית כנסת ברצפה ישן נושן".

על שם חוקק המקראית ומשום סמיכות היישובים נקרא קיבוץ חוקוק, אשר הוקם ב-1945 על ידי יוצאי הפלמ"ח ותנועות נוער של תנועת העבודה.

==ראו גם==
*יאקוק
*עין חוקוק

==לקריאה נוספת==
* י. בן צבי, בעקבות היישוב היהודי המאוחר בחקוק-יקוק, ידיעות ו', תרצ"ט, עמ' 30-33
* יגאל טפר, גיל דרעין ויותם טפר, "חורבת חוקוק", אזור נחל עמוד : פרקים על ההיאחזות היישובית, הוצאת הקיבוץ המאוחד, שנת 2000, עמ' 82-72
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 72.
* הערך: חוקק, חקק, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 274.
<div style="direction: ltr;">
*Jodi Magness, “Samson in the Synagogue,” Biblical Archaeology Review 39.1 (2013), pp. 32-39, 66-67.
</div>

==קישורים חיצוניים==

* [https://web.archive.org/web/20130926132015/http://jodimagness.org/ftp/pages/huqoq/huqoq-2013.html HUQOQ Dig] אתר האינטרנט של חפירות חוקוק (באנגלית)
* [http://www.antiquities.org.il/article_heb.aspx?sec_id=25&subj_id=240&id=1945 נחשף בגליל התחתון: בית כנסת מפואר מתקופת התלמוד] באתר רשות העתיקות, יולי 2012 
* 
* 
* [http://phys.org/news/2013-06-mosaics-synagogue-excavations-galilee.html New mosaics discovered in synagogue excavations in Galilee] 
* [http://members.bib-arch.org/publication.asp?PubID=BSBA&Volume=39&Issue=5&ArticleID=9 Scholar’s Update: New Mosaics from the Huqoq Synagogue] מאמר של ג'ודי מגנס, ספטמבר 2013 באתר BAS LIBRARY (באנגלית)
* [https://www.nationalgeographic.com/culture/2018/11/jonah-tower-babel-huqoq-ancient-synagogue-mosaic/ Man-eating fish, Tower of Babel revealed on ancient mosaic], אתר נשיונל ג'יאוגרפיק, כתבה על ממצאי עונת החפירות 2018

==הערות שוליים==

קטגוריה:כנען
קטגוריה:אתרי המקרא
קטגוריה:נחלת שבט נפתלי
קטגוריה:נחלת שבט אשר
קטגוריה:הגליל: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:חוקוק (קיבוץ)